open-index/open-wikipedia-markdown huggingface dataset:
99 Allahovih imena

99 Božijih imena (Arapski أسماء الله الحسنى su, po vjerovanju muslimana, imena i svojstva koja je Allah objavio ljudima preko Meleka Džibrila posljednjem Božijem poslaniku Muhamedu.

## Izvori Imena

*"Bog ima devedeset i devet imena, jedno manje od stotine. Onaj ko ih nabroji ući će u [[Dženet]] ([[Raj]]); On je posebno Onaj (witr) koji voli da se nabrajaju njegova imena jedno po jedno."* (Buharija, tom 8, B.12, R.12, Hadis kojeg prenosi Ebu Hurejre).

Postoji jedan hadis (ispričan od Tirmizija) koji spominje 99 imena, ali islamska ulema ne pripisuje taj hadis Poslaniku, već stanovitim prenositeljima hadisa. Ne postoji jedna od muslimana jednodušno prihvaćena lista Allahovih (Božjih) imena, jer su ta imena izdvojena iz različitih odlomaka Kur'ana i hadisa.

U jednom Hadisu se spominje molitva Muhameda u kojoj se između ostaloga kaže:
* "Molim Te svim Tvojim imenima, kojima Si Se nazvao, ili objavio u Svojoj Knjizi, ili podučio imenima nekog od Svojih robova, ili ga ostavio tajnim i skrivenim od Svojih robova..."
po čemu Islamski učenjaci zaključuju da postoji više od 99 imena, ali je "samo" 99 objavljeno ljudima.
Slijedi lista Imena sa transkripcijom i prijevodom sa arapskog jezika od H. Mehmeda Handžića, objavljene prvi put u "Zbirci izabranih dova", printane 1944. godine u Zagrebu.

## Božija imena

## Najveće Božije Ime

U jednom Hadisu se spominje da je Bog spustio među ljude svoje najveće ime (Ismul Eazam), i da, ko Ga sa tim imenom zamoli nešto, On će to uslišati. Poslanik nije precizirao koje je to ime, ali se ono nalazi među 99 navedenih imena. Neki Islamski učenjaci navode da je to upravo ime "**Allah**".

## Povezano

* Allah
* Bog

## Izvori
Arabeska

**Arabeska** je naziv koji označava arapski, islamski ornament, sastavljen od geometrijskih linija i stiliziranih biljnih motiva, isprepletenih u najrazličitijim varijacijama, često kombiniran sa izrekama iz Kur'ana. Koristi se kao dekoracija u arhitekturi, ćilimarstvu, rukopisima, te raznim ukrasnim i predmetima za upotrebu. U muzici označava kraću, živahnu, ukrasnim tonovima protkanu kompoziciju s kapicioznom igrom tonova.
Ornament

**Ornament** (latinski) je, u likovnim umjetnostima, ukras, dekoracija sazdana od biljnih, životinjskih, geometrijskih ili antropomorfnih motiva.

**Ornamentikom** se naziva skup ornamenata koji pripadaju određenom kulturnom krugu (npr. pleterna ornamentika starohrvatske umjetnosti).

Stilovi ornamentalnih ukrasa se mogu promatrati na osnovu kulturne baštine koja je razvijala originalne uzorke dekoracija, ili je mijenjala uzorke iz drugih kultura. Drevni Egipat je prva civilizacija koja je koristila ornamente na svojim građevinama i slikama, a nastali su iz oblika biljaka iz okolice Nila, kao što su papirus ili palme koje možemo prepoznati u obliku kapitela stupova. Mezopotamski ornamenti su nastali pod utjecajem egipatske umjetnosti, ali imaju i originalnih oblika inspiriranih biljkama i životinjama iz Mezopotamije. Umjetnost stare Grčke je iznjedrila mnoge nove oblike ornamenata koji su varirali od dorskog, jonskog i korintskog reda u arhitekturi. Umjetnost starog Rima je preoblikovala ornamente čistih grčkih redova i prilagodila ih svojim potrebama.

Jasne razlike ornamenata možemo prepoznati u slijedećim umjetnostima:

* Bizantska umjetnost
* Islamska umjetnost i arhitektura
* Američka umjetnost 
* Indijska umjetnost
* Kineska umjetnost
* Japanska umjetnost
* Predromanika
* Romanika
* Gotika
* Renesansa
* Rokoko
* Art Nouveau
* Historicizam
* Mudéjar
* Afrička umjetnost

## Vanjske veze
Nijjet

**Nijjet** je duhovna odluka muslimana da uradi nešto propisano za muslimane, kroz Kur'an ili hadis. Tako, npr. svaka islamska molitva ili početak ramazanskog posta počinje sa nijjetom. Nijjet se može izgovoriti na svom ili arapskom jeziku, dok jedan dio uleme smatra da je nijjet isključivo duhovna odluka, te da ga nije potrebno izgovarati riječima.

Sadržaj nijjeta ovisi o namazskom vaktu, mada postoji i generalni nijjet koji na našem i arapskom jeziku je:
:*Odlučih u ime Allaha dž. š. klanjati farz (ili sunnet) ovog namaza i okrenuh se prema [[Kibla|Kibli]]. Allahu ekber.*
:*Nevejtu en usallije lil-lāhi teālā salāte fardil-vakti (ili sunnetil-vakti) edāen mustakbilel-kibleti-Allahu ekber.*

### Povezano
* Namaz

## Napomene

Odluka (nijjet)
Edward R. Murrow

**Edward R. Murrow**, KBE (rođen kao **Egbert Roscoe Murrow**; 25. april 1908 &ndash; 27. april 1965) bio je američki radio i televizijski novinar. Slavu je stekao krajem 1930-ih i početkom 1940-ih kada je kao dopisnik radio-mreže CBS iz Evrope koristio maksimalno koristio potencijale novog medija kako bi slušateljima širom Amerike dotada nezapamćenom brzinom prenio vijesti o dramatičnim događajima neposredno pred i za vrijeme drugog svjetskog rata. Postavši jedna od velikih medijskih zvijezda, godine 1951. je počeo voditi televizijsku emisiju *[[See It Now]]*, a koja je postala poznata zbog toga što je javnost okrenula protiv tada uticajnog senatora Josepha McCarthyja te dovela do njegovog pada. Nekoliko godina kasnije Murrow je došao u nemilost kod svog prijatelja i predsjednika CBS-a Williama S. Paleya, a 1961. je prihvatio ponudu predsjednika Johna Fitzgeralda Kennedyja da vodi Informativnu agenciju SAD. Na tom mjestu ga je zatekla smrt od raka pluća.

Murrow se danas smatra jednim od najvećih američkih novinara, odnosno uzorom za svoje kolege.

Murrow se kao lik pojavio godine 1986. u biografskom TV-filmu *Murrow* gdje ga je tumačio Daniel J. Travanti, a u filmu *[[Good Night, and Good Luck|Good Night and Good Luck]]* iz 2005. godine ga je tumačio David Strathairn.

## Reference

## Eksterni linkovi i reference

### Spomenici
* The Life and Work of Edward R. Murrow: an archives exhibit , Digital Collections and Archives, Tufts University

### Biografije i članci
* Edward R. Murrow bibliography  via UC Berkeley library
* New York Times obituary, April 28, 1965
* Museum of Broadcast Communications , biography
* Edward R. Murrow and the Time of His Time by Joseph Wershba, CBS News writer, editor and correspondent, beginning in 1944; producer of *60 Minutes* (1968-1988)
* State Library of North Carolina , biography
* "Murrow, Edward R." in *Current Biography*, 1942.
* "Murrow, Edward R." in *American National Biography* (New York: Oxford University Press, 1999), Vol. 16.
* *Edward R. Murrow and the Birth of Broadcast Journalism*, by Bob Edwards ()
* Kendrick, Alexander "Prime Time: The Life of Edward R. Murrow" (New York).
* Sperber, A.M. "Murrow: His Life and Times" (New York:Freundlich Books 1986) reprinted by Fordham University Press
* Murrow, Edward R. and Ed Bliss, "In Search of Light: The News Broadcasts of Edward R. Murrow" (New York: Alfred A. Knopf)

### Radio-emisije
* 
* Original ''This I Believe''  transcript, 1951.
* Murrow radio broadcasts on Earthstation 1, Selected World War II broadcasts from London and Germany
Ajetul-Kursi

**Ajetul-Kursija**, doslovno "Ajet o Prijestolju", 255 ajet sure El Bekare jedan je od dužih kur'anskih ajeta, a i jedan od temeljnih koji govore o utočištu i zaštiti. Oni su poznati kao Ayat al-hifz.

### Originalno arapski
  

### Transkripcija i Prijevod od [[Besim Korkut|Besima Korkuta]]
ALLAHU LA-ILAHE ILLA-HU, EL-HAJJUL-KAJUM.

LA TE'HUZUHU SINETUN VE-LA NEVM.

LEHU MA FISSEMAVATI VE MA FIL-ERD.

MEN ZELLEZI JEŠFE-U INDEHU ILLA BI IZNIH.

J'ALEMU MA BEJNE EJDIHIM VE MA HELFEHUM.

VE LA JUHITUNE BI ŠEJ-IN MIN ILMIHI ILLA BI-MA ŠAE.

VESIA KURSIJJU-HUSSEMAVATI VE-ERD,

VE-LA JE-UDUHU HIF-ZUHUMA,

VE HUVEL-ALIJJUL-AZIM.

Prevod: Samo je Allah Tebareke ve te ala Bog. Nema drugog Boga osim Allaha Tebareke ve te ala. On je živi i sve što postoji On održava. Njega ne obuzima drijemež niti san. Njegovo je sve što je na nebesima i što je na zemlji. Niko ne može kod Njega posredovati bez njegove dozvole. On zna sve što je pred ljudima i sto je iza njih. Ljudi ne znaju osim ono što im je On dao da spoznaju, njegova vlast obuhvata nebesa i Zemlju. Održavanje nebesa i Zemlje On vrši bez truda i zamora. On je uzvišeni i Veliki.
Sura

**Sura** (Arapski **سورة**) je jedno poglavlje Kur'ana. Sure su podjeljene u ajete, tj. stihove. Broj sura u Kur'anu je 114. Redosljed po kojemu su uvršteni u Kur'anu nije redosljed po objavi, već po nalogu Muhameda, a on, kako se spominje u jednoj tradicionalnoj predaji, po nalogu Meleka Džibrila. Taj redosljed je otprilike, po veličini, tako da duže sure dolaze na početku, a kraće na kraju knjige Kur'an.
Postoje takozvane "medinske sure" i "mekanske sure", a postoje sure u kojima su izmješani mekanski i medinski ajeti. Mekanskim surama se nazivaju sve one sure u kojima su svi ajeti objavljeni u Meki (Prije Hidžre). A medinskim ajetima sve one sure u kojima su svi ajeti objavljeni u Medini (poslije Hidžre)
Ajet

**Ajet** (, množina ) je arapski izraz što znači Božiji znak ili čudo. Međutim, obično se koristi kao naziv za jedan od 6236 Kur'anskih stihova, pošto muslimani vjeruju da je svaki stih u Kur'anu Božija riječ.

Obično na kraju svakog Kur'anskog stiha se nalazi broj (ajeta) i simbol, ۝۝ koji označava kraj ajeta (njegov unikod je U+06DD) i istovremeno se koristi za kraj sure.
Morana

**Morana** (*Morana*, *Morena*, *Marana*, *Marena*, *Mora*, *Mara*, *Maržana*)

U slavenskoj mitologiji, ime Morane je u vezi praindijske riječi "mara" što znači silom umrijeti. Naziv "morena" označuje strahotne sniježne lavine i ledenjake. Morana je boginja smrti i zime, pojavljuje se u raznim obličjima. Najčešći je lik lijepe djevojke crne kose i izuzetno bijele puti vučjih očnjak i kandžama na rukama. Mnogi tumače da je njen drugi lik onaj Babe Jage (*Baba Ruga*, *Baba Zima*), ružne stare vještice. Stari Slaveni su vjerovali da sve zimske nepogode, studen, snijeg, led i smrt dolaze od Morane, te su je prozvali božicom smrti ljudskog, životinjskog i biljnog svijeta. U nekim slavenskim narodima postojao je običaj spaljivanja Morane ili Babe Ruge u znak da je zimska opasnost prošla. U Dalmaciji i Sloveniji taj se običaj i danas održava u obliku povorke maškara s lutkom Morane na čelu, koju se spaljuje u prisustvu mnoštva naroda. Moranina lutka je korištena u ritualima vezanim za umiranje i uskrsnuće u prirodi ili u dozivanju kiše.

Kod Istočnih Slavena, Morana je boginja plodnosti, zaštitnica žena i ženskih poslova posebno predenja. Njen drveni idol postavio je knez Vladimir na brdu u Kijevu pored idola Peruna i ostalih bogova. Na sjeveru Rusije nazivaju ju i *Mokuša* i u legendama ju prikazuju kao ženu velike glave i dugih noktiju. Njen kult je, sudeći prema toponimima, bio raširen i kod Zapadnih Slavena.
Rod (mitologija)

**Rod** (analogija mu je Brahmi u hinduizmu) – u slavenskoj mitologiji prvobitno ispoljavanje Svevišnjeg Apsoluta, tvorca čitavog svijeta. Do njegove pojave čitav Svemir se nalazio u stanju »nepostojanja« (u hinduizmu to stanje se naziva Parabraman), to jest nije bilo ni bogova, ni materije, ni prostora, ni vremena, ni vidljivog ni nevidljivog svijeta. 

Rod je dvospolni bog, koji ima u sebi i muški i ženski početak. Rod je otac bogova, Rod je i majka bogova. Zatim je Rod izdvojio iz sebe odvojen muški početak boga Svaroga i ženski početak boginju Ladu.

Iz svog lika Rod je izrodio boga sunca Ra. Rod je izrodio također i svetu Kravu Zemun i Kozu Sedun, i iz njihovih sisa se razlilo mlijeko i tako je nastala naša galaksija. 

U astronomiji naša galaksija se naziva Mliječni put. Eto zašto se riječ »mliječni« u astronomiji ne objašnjava. 

Rod je izrodio i Svjetsku Patku, koja je izrodila mnogo bogova – demona. **Osnovna funkcija Roda je – rađanje**. On sudjeluje u svim rađanjima, uključujući rađanje svakog čovjeka.

Odavdje potječu riječi: »roditelji«; »rodbina«; »Rodina« (domovina); »narod«; »priroda« (pri Rodu), »plodorod« (plodovi roda); »urod« (ljetina); »rodnik« (izvor); »poroda« (rasa); »vodorod« (vodik); »ugljerod« (ugljik); »kislorod« (kisik).

Kada se rađa čovjek, njegova namjena se upisuje u knjigu Roda. Ta knjiga se ne nalazi na jednom mjestu, ona je razdjeljena, ona je zapisana u samom čovjeku, u svakoj njegovoj stanici u vidu genetskog koda. Kada Rod za novorođenog čovjeka piše tu knjigu, polovicu genetske informacije uzima od oca djeteta, drugu polovicu od majke (genetičari to nazivaju nasljedstvom). A ponekad Rod dodaje nešto i od sebe (genetičari to zovu promjenljivošću). Kada se kod čovjeka pojavljuju pozitivne osobine, kojih nije bilo ni kod oca, ni kod majke, onda kažu: »To je od Boga« (a može biti i od đavla).

Ideja indijskog boga Brahme potječe iz ideje ruskog boga Roda.

vidi:
* Slavenska mitologija
See It Now

***See It Now*** je bio američki televizijski informativni magazin koji se emitirao na programu mreže CBS od 1951. do 1958. godine. Osmislili su ga znameniti novinari Fred W. Friendly i Edward R. Murrow kao televizijsku verziju radio-emisije *Hear It Now* koju su na CBS-ovoj radio-mreži bili vodili godinu dana ranije. Murrow je bio voditelj, postavši zaštitni znak emisije sa svojom odjavnom frazom "Laku noć i sretno" (Good Night and Good Luck). Emisija je bila hvaljena zbog visokih profesionalnih standarda, ali je izazivala dosta glavobolje vodstvu CBS-a na čelu s Williamom S. Paleyem zbog spremnosti autora da se beskompromisno hvataju u koštac s kontroverznim temama. Jedan takav primjer je bio slučaj rezervnog avijacijskog poručnik Mila Radulovicha koji je 1953. godine Murrowu poslužio povod da prikazuje apsurd makartističkog lova na vještice. Murrow je nekoliko mjeseci kasnije u istoj emisiji napao senator Josepha McCarthyja i doprinio da se javnost okrene protiv njega. Četiri godine kasnije je sve veća popularnost TV-kvizova, nesklonost sponzora prema "teškim" temama i Paleyevo neprijateljstvo dovelo do gašenja emisije.

Snimanju emisije je, između ostalog, posvećen igrani film *[[Good Night and Good Luck]]* iz 2005. godine.

## Vanjske veze
* ''See It Now''  from the Museum of Broadcast Communications
* Complete text and audio of Senator Joseph McCarthy's Prosecution of Edward R. Murrow on See It Now from AmericanRhetoric.com
* Complete text, audio, and video of Edward R. Murrow's Response to Senator Joseph McCarthy on See It Now from AmericanRhetoric.com
* The script from ''See it Now, March 9, 1954''  and ''Senator Mc Carthy's response on April 6''  hosted by the University of Maryland, College Park, (''Official Website'')

## Reference
Svarožić

**Svarožić** je u slovenskoj mitologiji mladi bog Sunca, ognja i zadružnoga ognjišta. Jedan od dva sina boga Svaroga dijete neba i čuvar vatre svoga oca. On je bog dobročinitelj, zaštitnik života, zrači svojom toplotom i svjetlošću, ali istovremeno ima i svoju razaračku snagu, može se pretvoriti u katastrofu, uništavatelja i ubojicu. Stoga je bio poštivan i kao bog rata, ali i borac protiv zlih sila, a vatra kada spaljuje i uništava, ujedno je i simbol očišćenja i preporoda.

Sin Svaroga i brat Dažboga ili Daboga. Kod Baltičkih Slavena značajno je obožavanje Svarožića - Radgosta. Titmar navodi da u Radgostovom hramu, kod Redarija, između mnoštva idola bogova postoji i jedan pod imenom Zuarasici - Svarožić (bog vatre i domaćeg ognjišta) kojeg narod najviše štuje. Njemu su pridonošene žrtve - muškarci i domaće životinje. U hramu su uz idole čuvane i zastave koje su se iz svetišta iznosile samo u slučaju ratnog pohoda. Tada su ih nosili pješaci. Svarožić na glavi ima klobuk protiv žege, u desnoj ruci rog obilja, o lijevome boku mač, kojim je sjekao zloduha, jureći na svome konju.

U bajci I. B. Mažuranić *Kako je Potjeh tražio istinu* braća Ljutiša, Marun i Potjeh idući kroz šumu stadoše pjevati i ovako dozivati Svarožića da izvede sunce:

Moj božiću Svarožiću,
Zlatno sunce, bijeli svijet!
Moj božiću Svarožiću.
Lunajlije, lunej le!

## Povezano

* Slavenska mitologija
Bjelobog

**Bjelobog** ili **Bjelun** u slavenskoj mitologiji rekonstruirani je bijeli bog, Crnobogova suprotnost.

## [[Etimologija]]
Bjelobogovo ime složenica je dviju riječi: bijele boje, od prasl. i stsl. *bělъ* te riječi za božanstvo, od prasl. i stsl. *bogъ*.

Tragove njegova imena vidio i u slavenskim toponimima: Bělbožice u Češkoj, Bilobožnica u Ukrajini te Bialobože u Poljskoj. Katkad su toponimi u paru s Crnobogom: Bileboh i Czorneboh blizu Bautzena u Lužicama, a češke Bělbožice u paru su s mjestom Černíkovice. Zajedno s nekim sintagmama u slavenskim jezicima, sve su to argumenti dualističke teorije.

## Izvori
Bez obzira na novije povijesne zapise o ovom božanstvu, nijedan ga stariji izvor ne spominje. Smatra se da su poluprofesionalni sakupljači folklornih legenda u 19. stoljeću jednostavno zaključili ako postoji Crnobog, da i Bjelobog mora postojati.

U drugoj polovici 12. stoljeće njemački je svećenik Helmold u svojem djelu *[[Chronica Slavorum]]* opisao vjeru i običaje nekolicine zapadnoslavenskih poganskih plemena, a među ostalima spominje slavenski dualizam te Crnoboga. No, Bjelobog se nigdje imenom ne spominje, a moguće je da je dualizam samo Helmoldova interpretacija budući da nije poznavao slavenske jezike.

## [[Mitologija]]
Bjelobog je sjajio bjelinom, kao starac s dugačkom, lepršavom bijelom bradom u bijelom ogrtaču. Vodio je ljude koji bi se izgubili na putu te se govorilo da su šume mračne bez Bjeluna. Svoje štovaoce nagrađivao je obasipajući ih zlatom, a u njegovoj bi milosti bio čovjek koji se obogatio i uspio.
Stribog

**Stribog** ili Stribor - je u slavenskoj mitologiji bog vjetra. Svaki vjetar striboži je unuk. Na litvanskom –strt označava - ukrutiti, učvrsnuti. Neki istraživači upućuju na indoeuropsko značenje korijena –ster širiti, razdijeljivati, davati, sijati. Slaveni obraćali su se vjetru sa štovanjem ali i strahom. Ponekad se bacalo u njega kašu kao dar vjetru da prestane puhati, a nekad pozivalo se ga na blagdansku večeru.
Černobog

U slavenskoj mitologiji **Černobog** (Zernebogh, Zlebog, **Crnobog**, Crni bog) božanstvo koje je donosilo nesreću, zli bog, bog tame. O njemu je zapise ostavio kroničar Helmold. Helmold bilježi da Slaveni vjeruju da sve što je dobro dolazi od dobrog boga, a zlo od zlog (slavenski dualizam). 

Pa je prema nekim mitolozima u skladu s tim postojao i Bjelobog iako ga Helmold nigdje ne spominje. Bjelobog (Svjetlobog, Bilbog, Juterboh, Jutrobog, Bjelun) je vjerojatnije upotrebljavan kao jedan od epiteta nekom od visokih božanstava svjetlosti. 

## Poveznice
* Slavenska mitologija
Milo Radulovich

**Milo John Radulovich** (Detroit, 28. oktobar 1926 &ndash; Lansing, Michigan, 19. novembar 2007.) bio je američki meterolog srpskog porijekla, najpoznatiji po tome što je kao žrtva makartističkih progona svojim slučajem posredno nagnao američku javnost da se okrene protiv senatora Josepha McCarthyja.

Godine 1953. je Radulovich bio rezervni poručnik američkog ratnog zrakoplovstva. Pretpostavljeni su mu tada htjeli oduzeti čin zbog navodne povezanosti s komunistima. Razlog je bio u tome što je njegov otac, rodom iz Srbije, nastojao biti u toku zbivanja u svojoj postojbini tako što se pretplatio na novine iz tadašnje komunističke Jugoslavije. Radulovich je odbio zahtjev da podnese ostavku, pa mu je čin oduzet. Za slučaj se zainteresirao poznati TV-voditelj Edward R. Murrow i snimio o tome reportažu za svoju emisiju *[[See It Now]]*. Ona je emitirana 20.10. 1953. i smatra se prekretnicom nakon koje se javnost počela okretati protiv lova na vještice. Mjesec dana nakon emisije je Radulovichu vraćen čin.

Nakon toga je Radulovich radio u Nacionalnoj metereološkoj službi te kao vodeći meterolog aerodroma u Lansingu gdje je 1994. otišao u mirovinu. 

Umro je godine 2007. od moždane kapi. Dvije godine prije toga je njegov slučaj bio jedan od elemenata zapleta filma *[[Good Night, and Good Luck|Good Night and Good Luck]]*, a intervju sa Radulovichem se pojavljuje na specijalnim dodacima američkog DVD-izdanja.

## Reference

* HNN
* ''The Sacramento News and Review'' feature, October 20, 2005 
* How journalism saved one man, and the rest of us, from McCarthyism 
* Air Force Lt. Radulovich, championed by Edward Murrow, dies at 81 

## Vanjske veze
* Obituary from the *[[The New York Times|New York Times]]*
* Obituary from *[[The Economist]]*, 29. novembar 2007.
Fred W. Friendly

**Fred W. Friendly** (30. oktobar 1915. — 3. mart 1998.) bio je američki novinar, najpoznatiji po tome što je 1950-ih i 1960-ih bio predsjednik informativnog programa TV-mreže CBS. Na tom je mjestu blisko surađivao sa znamenitim novinarom i voditeljem Edwardom R. Murrowom, a njih dvojica su zajedno stvorili TV-emisiju See It Now.

U filmu *[[Good Night, and Good Luck|Good Night and Good Luck]]* njegov lik tumači George Clooney.

## Vanjske veze
* The Museum of Broadcast Communications 
* 1990 Open Mind Interview "The Power of the Media" Part One at Internet Archive
* 1990 Open Mind Interview "The Power of the Media" Part Two at Internet Archive
* Fred Friendly Seminars
* CNN Obituary
* Columbia University 250: Columbians Ahead of Their Time
* 
* About the Fred Friendly Seminars from pbs.org
* Brennan Award citation for the Seminars 
* How journalism saved one man, and the rest of us, from McCarthyism
William S. Paley

**William Samuel Paley** (28. septembar 1901 &ndash; 26. oktobar 1990) je bio američki poduzetnik i medijski magnat, poznat po tome što je od relativno ospkurne lokalne radio-mreže Columbia Broadcasting System (CBS) stvorio medijskog diva, odnosno jednu od tri mreže koje će dominirati američkom radio-difuzijom u 20. vijeku. Paley je također poznat i po tome što je među prvima shvatio potencijale novog medija televizije te je krajem 1940-ih, inzistirajući na dovođenju najboljih talenata s radija kao i na kvaliteti programa, CBS učinio dominantnom među tri mreže te potakao *[[Zlatno doba televizije (historijsko)|Zlatno doba televizije]]* u SAD.

Lik Paleya je u TV-filmu *[[Murrow]]* iz 1986. godine tumačio Dabney Coleman, a u filmu *[[Good Night and Good Luck]]* iz 2005. godine Frank Langella.

## Reference

## Vanjske veze

* Papers of William S. Paley (1944, 1969), Dwight D. Eisenhower Presidential Library 
*
Dragnet

***Dragnet***, također poznata pod nazivom ***Badge 714***, je američka kriminalistička radio i televizijska serija koja se, s manjim i dužim prekidima, odnosno u različitim izdanjima, emitirala od 1947. do 1957. na radiju, odnosno od 1951. do 2004. godine na televiziji. Protagonist serije je bio Joe Friday, detektiv-narednik losanđeleske policije koji je rješavao razne složene kriminalističke slučajeve, a koga je sve do smrti 1982. godine tumačio producent i tvorac serije Jack Webb. Prvo izdanje serije (1951-1959) je dobilo niz pohvala zbog za svoje vrijeme izuzetno realističnog prikaza policijske svakodnevnice, te se smatra jednim od temelja policijskog žanra na američkoj televiziji. Serija je stekla veliku popularnost, te su neke od njenih fraza ušle u svakodnevni američki govor.

Dragnet je 1954. dobio svoju igrani film|filmsku adaptaciju, gdje je Webb ponovio svoju ulogu. Godine 1987. je snimljen *[[Dragnet (1987 film)|Dragnet]]* kao parodija u kojoj je glavnu ulogu tumačio Dan Aykroyd.

## Vanjske veze
* 
* 
* 
* 
* 
* Badge714.com - Information on all *Dragnet* shows and the works of Jack Webb.
* ''Dragnet'' (1951)  at TV.com
* ''Dragnet''  (1967-1970) at TV.com
* ''Dragnet'' (1989)  at TV.com
* ''L.A. Dragnet''  (2003-2004) at TV.com
*
Ozzie Nelson

**Oswald George "Ozzie" Nelson** (20. mart 1906 – 3. jun 1975) bio je američki zabavljač i vođa orkestra, najpoznatiji po tome što je stvorio popularnu TV-seriju *[[The Adventures of Ozzie and Harriet]]* u kojoj je nastupao zajedno sa suprugom i dva sina.

Kao mladić se za vrijeme studija prava se počeo baviti muzikom i godine 1930. osnovao vlastiti *Ozzie Nelson Band*. Godine 1935. se oženio za pjevačicu benda Harriet Hilliard, s kojom je imao dva sina - Davida (1936 - ) i Erica zvanog Ricky (1940 - 1985).

Nastojeći raditi, a istovremeno biti uz porodicu, godine 1944. je osmislio radio-seriju The Adventures of Ozzie and Harriet u kome je glumila njegova supruga. Ona se godine 1952. pretvorila u isto tako popularnu TV-seriju koja se na programu održala do 1966. godine. Ozzie i Harriet su 1973. snimili kratkotrajni nastavak *Ozzie's Girls*.

Ozzie Nelson je umro 1975. godine od raka jetre.

## Vanjske veze
* 
* 
* Museum of Broadcast Communications: Ozzie and Harriet Nelson 
*
SallaAllahu alejhi we sellem

**SallaAllahu alejhi we sellem** () je fraza koju muslimani često izgovaraju nakon spominjanja nekog od Božijih poslanika. U arapskom jeziku se ovo salutiranje naziva *salavat*, a tako se naziva i u bosanskom jeziku. 

Šiitski muslimani, kao i dio bosanskih, često izgovaraju ovu frazu malo drugačije, kao **alejhi selam**. Također se i u literaturi bosanskih muslimana često može susresti upotreba i ove druge fraze.

U prijevodu sa arapskog, ova fraza znači: *"Neka je Allahova milost i mir na Njega"*

Često se u literaturi susreću kraći oblici, kao što su: **s.a.w.s.** (**s.a.v.s**) ili **a.s.**. 

## Obaveza
Muslimani smatraju da je donošenje salavata obavezno za sve poslanike koji se spominju u Kur'anu, jer je tako naloženo u Kur'anu, i Hadisima, a posebno donose salavate na Poslanika Muhammeda, jer je On rekao prema hadisu:

*"Ko donese salavat na mene, Allah će donijeti deset na njega"*.

## Reference
Zekat

**Zekat** ili **zakat** () je islamski termin kojim se označava čišćenje, rast, napredovanje. Zekat je jedan od pet stupova islama, odnosno četvrti islamski šart. Zekat su dužni dati oni muslimani i muslimanke, jedanput godišnje određeni dio od svog imetka, čija imovina iznosi kolik jedan nisab u zlatu ili sregram srebra. Ova vrijednost treba da bude u posjedu obveznika cijelu godinu, ili bar da se nađe u njegovu posjedu na početku i na kraju godine.

## Vrste nisaba
U nisab se ubrajaju zlato, srebro, novac, trgovačka roba, razni nakiti (osim bisera) i stoka, koja se ne hrani na paši više od šest mjeseci.
Međutim, u nisab se ne ubraja imovina koja služi za osnovne potrebe obvezniku, kao na primjer kuća za stanovanje sa potrebnim namještajem, tegleća stoka, ziratna zemlja, razne alatke za obradu zemlje, zatim alat za obavljane zanatskih usluga, stručne knjige i slično.

Međutim, zekat se ne može davati bračnom drugu, nemuslimanu niti rodbini u uzlaznoj i silaznoj liniji, jer su jedni druge dužni uzdržavati. Muhamed je rekao:

Zekat pripada samo siromašnima i nevoljnicima, i onima koji ga skupljaju, i onima čija srca treba pridobiti, i za otkup iz ropstva i putniku. Onima koji daju zekat Alah je obećao nagradu.

## Visina nisaba
Zekat se obično daje uz Ramazan, u vrijeme darivanja. Daje se četrdeseti dio, tj. 2,5% u novcu ili robi muslimanskoj sirotinji. Zekat je najpreče davati za potrebe islamske zajednice, jer se u te svrhe davao za vrijeme Muhameda. Islamska zajednica u BiH svake godine pred Ramazan određuje visinu nisaba u novcu. Visina nisaba za 2012. je određena u iznosu od 7.371,00 KM ili 3.769,00 €.

## Svrha zekata
Davanjem zekata postiže se pomaganje sirotinji, stječe se zadovoljstvo i milost Alaha, čisti se srce od škrtosti, privika se na darežljivost, čisti se imovina od tuđeg haka, pomaže se islamsku zajednicu, i dijelom se dokazuje da se vodi računa o njenim potrebama. Za ovo se referira na Muhamedove riječi:

## Reference
Harriet Nelson

**Harriet Nelson** (18. jul 1909 &ndash; 2. oktobar 1994) bila je američka pjevačica i glumica. Iako je 1930-ih i početkom 1940-ih imala niz zapaženih nastupa u holivudskim mjuziklima, najpoznatija je po tome što je zajedno sa suprugom Ozziejem Nelsonom nastupala u popularnom televizijskom sitkomu *[[The Adventures of Ozzie and Harriet]]*, a gdje su joj se kasnije pridružili sinovi David i Ricky Nelson.

## Filmografija

## Vanjske veze

* 
* 
* Iowa Rock'n Roll Music Association 2007 Hall of Fame Inductee 
* A Salute to the Hidden Harriet
Ezan

**Ezan** (أَذَان) je islamski poziv na molitvu. Izgovara, peva (isp. uči) ga mujezin sa minareta (munare) 5 puta na dan za svaki namaz posebno.

Prvi ezan je proučio Bilal ibn Rebbah, oslobođeni rob (vidi Ebu Bekr r.a. - Život u islamu). **[[Muhamed|Poslanik s.a.v.s.]]** ga je odabrao da bude prvi mujezin zbog njegovog prekrasnog glasa.

## Tekst ezana

 Ovo se uči samo na sabah namazu

## Forma ezana
Svaka faza je odvojena sa dužom pauzom i ponavlja se jednom ili više puta. Tokom prvog izlaganja svaka od faza je ograničena u tonskom rasponu, i kraća. Tokom ponavljanja faza je duža, melodičnija i sa većim tonskim oscilacijama koje mogu dostići i preko oktave. Nije baš sva ulema složna oko potrebe melodizacije ezana. Neki čak smatraju da je to haram.

## Povezano
* Mujezin
* Munara
* Namaz
* Džamija

## Vanjske veze
* Ezani u MP3 sa džamija iz raznih dijelova svijeta
* Šta je ezan?
Ricky Nelson

**Eric Hilliard "Ricky" Nelson**, kasnije poznat kao **Rick Nelson** (8. maj 1940 &ndash; 31. decembar 1985), bio je američki pjevač, muzičar i glumac. Odrastao je kao sin Ozzieja i Harriet Nelson te zajedno s njima i bratom Davidom 1950-ih nastupao u popularnoj TV-seriji *[[The Adventures of Ozzie & Harriet]]*. Tamo je otkrio pjevački talent, koji ga je učinio tinejdžerskim idolom. Između 1957. i 1973. je s 53 pjesme bio na top-listi Billboard Hot 100, a od toga njih 19 među Top 10.

U aprilu 1963. Nelson se oženio za Kristin Harmon, kći football zvijezde Toma Harmona i glumice Elyse Knox, odnosno sestru glumca Marka Harmona. S njome je imao dvoje djece - kći Tracy (25. oktobar 1963 - ), koja je glumica, blizance Gunnara i Matthewa (20. septembar 1967 -), poznate po bendu Nelson (bend)|Nelson, te sina Sama (29. august 1974 -).

31. decembra 1985. je Nelson zajedno sa još šest ljudi poginuo kada se za vrijeme turneje avion u kome je putovao srušio kraj De Kalba u Teksasu.

## Albumo
(Brojevi označavaju mjesto na Billboardovim listama.)

* *[[Ricky (album)|Ricky]]* (1957) (1)
* *[[Ricky Nelson (album)|Ricky Nelson]]* (1958) (7)
* *[[Ricky Sings Again]]* (1959) (14)
* *Songs by Ricky* (1959) (22)
* *More Songs by Ricky* (1960) (18)
* *Rick Is 21* (1961) (8)
* *Album Seven by Rick* (1962) (27)
* *Best Sellers By Rick Nelson* (1963) (112)
* *It's Up to You* (1963) (128)
* *For Your Sweet Love* (1963) (20)
* *Rick Nelson Sings "For You"* (1964) (14)
* *A Long Vacation* (1963)
* *The Very Thought of You* (1964)
* *Best Always* (1965)
* *Spotlight on Rick* (1965)
* *Bright Lights & Country Music* (1966)
* *Love and Kisses* (1966)
* *Country Fever* (1967)
* *I Need You* (1968)
* *Perspective* (1968)
* *Another Side of Rick* (1969)
* *[[In Concert at the Troubadour, 1969]]* (1970)
* *Rick Nelson in Concert* (1970) (54)
* *[[Rick Sings Nelson]]* (1970) (196)
* *[[Rudy the Fifth]]* (1971)
* *[[Garden Party (album)|Garden Party]]* (1972) (32)
* *[[Windfall (album)|Windfall]]* (1974) (190)
* *Intakes* (1977)
* *Playing to Win* (1981) (153)
* *Four You* (1981) 
* *All My Best* (1985)

## Singlice
Pjesme na nacionalnim listama **podebljane**.

## Literatura
* Philip Bashe: *Teenage Idol, Travelin' Man: The Complete Biography of Rick Nelson*. New York: Hyperion 1992. 

## Reference

## Vanjske veze

* Rick/Ricky Nelson's Official Website 
* 
* Ricky Nelson at Allmusic
* Rock and Roll Hall of Fame
* US NTSB Report on plane crash
* Summary of DC-3 accident report on avstop.com
* Rockabilly Hall 
* Ricky Nelson
* RCS Artist Discography 
*
David Nelson (glumac)

**David Oswald Nelson** (24. oktobar 1936 - 11. januar 2011.) bio je američki glumac, režiser i filmski producent. Rođen je u porodici vođe orkestra Ozzieja Nelsona i njegove supruge Harriet Hilliard. S roditeljima i bratom Rickyjem je nastupao u enormno popularnom TV-sitkomu *[[The Adventures of Ozzie and Harriet]]*, te je i režirao nekoliko epizoda. Nakon završetka serije je nastavio glumačku, producentsku i režijsku karijeru.

Bio je oženjen dva puta. Prva supruga je June Blair (1961–1975), s kojom je imao sinove Daniela i Jamesa. S njome se razveo 1975. godine te oženio Yvonne O'Connor Huston.

## Filmografija
### Glumac
* *Here Come the Nelsons* (1952)
* *The Adventures of Ozzie and Harriet* (320 epizoda, 1952-1966)
* *[[Peyton Place (film)|Peyton Place]]* (1957)
* *The Remarkable Mr. Pennypacker* (1959)
* *The Big Circus* (1959)
* *Day of the Outlaw* (1959)
* *[[-30- (film)|-30-]]* (1959)
* *The Big Show* (1961)
* *[[Love and Kisses (film)|Love and Kisses]]* (1965)
* *[[Hondo (TV series)|Hondo]]* (1 epizoda, 1967)
* *Swing Out, Sweet Land* (1970)
* *[[The D.A. (1971 TV serija)|The D.A.]]* (1 epizoda, 1971)
* *Smash-Up on Interstate 5* (1976)
* *[[Up in Smoke]]* (1978)
* *[[The Love Boat]]* (1 episode, 1978)
* *[[High School U.S.A.]]* (1983)
* *A Family for Joe* (1990)
* *Cry-Baby* (1990)

### Režiser
* *The Adventures of Ozzie and Harriet* (Unknown episodes)
* *O.K. Crackerby!* (Unknown episodes)
* *Childish Things* (1969)
* *Easy to Be Free* (1973)
* *[[Ozzie's Girls]]* (1973)
* *[[Death Screams]]* (1982)
* *Last Plane Out* (1983)
* *[[Goodnight, Beantown]]* (1 episode, 1984)
* *A Rare Breed* (1984)

### Producent
* *Ozzie's Girls* (1973)
* *Easy to Be Free* (1973)
* *Last Plane Out* (1983)

## Vanjske veze
*
Guiding Light

***Guiding Light*** (prije 1975. godine poznat pod nazivom ***The Guiding Light*** ili, skraćeno, ***GL***) je američka TV-serija koja po *[[Guinness World Records|Guinnessovoj knjizi svjetskih rekorda]]* predstavlja najdugovječniju sapunsku operu koja je u kontinuiranoj produkciji odnosno jednu od najdugovječnijih dramskih serija u historiji radija i televizije. Emitiranje je započelo 25. januara 1937. godine kao radio-serija na programu NBC Radija i trajalo do 29. novembra 1946. godine; potom se kao-radio serija nastavila od 2. juna 1947. do 29. juna 1956. na CBS Radiju, a 30. juna 1952. je započelo emitiranje na TV-mreži CBS završeno 18. septembra 2009.

*The Guiding Light* je stvorila spisateljica sapunica Irna Phillips. Naslov (doslovno: "svjetlost vodilja") se odnosi na svjetiljku u rasdnoj sobi vlč. dr. Johna Ruthledgea, glavnog lika na samom početku serije. Tu je svjetiljku palio kako bi porodica, prijatelji i sugrađani mogli potražiti pomoć kada su u nevolji. Kao inspiracija za taj lik je poslužio Warren Moyer, stanovnik grada Stoufville u Ontariju.

CBS je 1. aprila 2009. objavila kako je snimanje trajno prekinuto zbog loše gledanosti. Posljednja epizoda je snimljena 11. augusta 2009., a na programu CBS-a se emitirala 18. septembra 2009.

## Reference

## Vanjske veze
* Guiding Light.net Official P&G website
* Guiding Light Central 
* CBS-TV: GL 
* 
* Internet Archives - The Guiding Light Internet Archives - The Guiding Light 15 minute MP3 radio episodes from the 40's and 50's
* "Guiding Light" at Yahoo! TV
* SoapCentral
* FindYourLight , an official CBS site that accepts user-submitted content
* Soapdom.com's Guiding Light 
* Guiding Light at the TVGuide.com
* AOL Video: GL
* Carter, Bill. "CBS Turns Out 'Guiding Light'," ''The New York Times'', Thursday, April 2, 2009.
* 'Guiding Light' Finally Killed By Proctor & Gamble, April 3, 2009, Fox News.
* GL On Lifetime?
Victory at Sea

***Victory at Sea*** je bila američka dokumentarna TV-serija posvećena pomorskim operacijama drugog svjetskog rata, originalno emitirana u 26 epizoda na programu TV-mreže NBC između 26. oktobra 1952. i 3. maja 1953.

Tvorac serije je bio Henry Salomon, pomoćnik Samuela Eliota Morisona, službenog historičara američke ratne mornarice koji je upravo u to vrijeme pisao monumentalno 15-tomno djelo *[[History of United States Naval Operations in World War II]]*. Za vrijeme istraživanja građe je Salomon naišao na ogromne količine snimljenog materijala te svog poznanika s Harvarda Roberta Sarnoffa, uticajnog direktora na NBC-u nagovorio da 1951. godine odobri snimanje serije te, za to vrijeme prilično veliki, budžet od 500.000 dolara. Serija je snimana uz punu kooperaciju RM SAD, kao i uz pomoć filmskih arhiva širom svijeta. Serija je doživjela veliki uspjeh i neki televizijski historičari smatraju da je mnoge skeptike uvjerila kako dokumentarni žanr ima budućnost na novom mediju.

## Literatura
Peter C. Rollins, "Victory at Sea: Cold War Epic," in: Gary R. Edgerton/Peter C Rollins (eds.), *Television Histories. Shaping Collective Memory in the Media Age*, Kentucky 2001, pp.&nbsp;103–122.

## Vanjske veze
* Victory at Sea  at the Museum of Broadcast Communications
* 
* Victory at Sea at Archive.org
Recentna vrsta

**Recentna** (lat. *recens* = mlad, nedavno) vrsta je pojam iz biologije i odnosi se na životinje "koje žive u današnje vreme ili su izumrle pre kratkog vremena" . Pod recentnim vrstama se dakle podrazumevaju vrste iz geološke sadašnjosti (holocen, od prije 10.000 godina, do danas). Sve vrste koje su izumrle prije više od 10.000 godina smatraju se fosilima.
Razred (taksonomija)

**Razred** je jedna od hijerarhijskih stepenica u sistematici biologije. Nalazi se između koljena i reda. U nekim slučajevima se više razreda svrstava u nadrazred. Osim toga, razred se može podijeliti i u podrazrede, a u zoologiji se dodatno koristi i pojam infrarazred ili djelomični razred ako je potreban takson između podrazreda i nadreda.

Tako se kralježnjaci dijele u slijedeće razrede:

* bezlubanjci
* kružnouste
* hrskavičnjače
* koštunjače
* vodozemci
* gmazovi
* ptice
* sisavci

Položaj morskih štakora odnosno himera, dinosaura i pterosaura još nije nedvosmisleno utvrđen, jesu li zasebni razredi ili dijelovi razreda hrskavičnjača (morski štakori odnosno himere), a dinosauri i pterosauri dio razreda gmazova.
Red (taksonomija)

**Red** (Ordo) jedna je stepenica u biološkoj sistematici. Nalazi se između **nadreda** (superordo) i **podreda** (subordo).

U botanici naziv reda, ako se temelji na prezimenu, na latinskom završava na -*ales*.
Domen (biologija)

**Domene** su sistem podjele živih bića na tri osnovna dijela koju zastupa Carl R. Woese sa "University of Illinois", pri čemu se podjela temelji na različitoj strukturi RNK:
* Bakterije (Bacteria, Eubacteria)
:* ranije prokarioti: oblik jednostaničnih organizama bez stanične jezgre
* Archaea
:* ranije isto prokarioti: još jedan oblik jednostaničnih organizama bez stanične jezgre
* Eukarioti (Eukarya)
:* živa bića čije stanice imaju jezgru
:* u domenu eukariota pripadaju i sva višestanična živa bića
:* domena eukariota podijeljena je na carstva.

**Domena** je prema Woesu time najviša kategorija klasificiranja živih bića.

Virusi, viroidi i prioni koji se generalno ne smatraju živim bićima, podliježu vlastitoj klasifikaciji.

*Vidi*: sistematika

**Napomena**: Za suvremene nazive *Eukarioti* i *Prokarioti* ranije su se koristili nazivi *Eukarionti* i *Prokarionti*, što se još i danas često koristi. Općenito, oba naziva se smatraju
dopuštenim. No, naziv "Arhaebakterije" za Arhaea nije dopušten.
Carstvo (taksonomija)

**Carstvo** (*Regnum*) je dugo vremena bilo najviša kategorija razvrstavanja živih organizama.
Znanost je prvobitno razdvajala živi svijet na dva carstva, životinjsko (*Animalia*) i biljno (*Plantae*). Kako je spoznaja o živom svijetu napredovala, ovim dvjema carstvima dodano je novo, zasebno carstvo bakterija. Kasnije, iz carstva biljki izdvojene su, opet kao novo, zasebno carstvo, gljive (*Fungi*). Zadnje su svoje zasebno carstvo dobile arhebakterije. 

Genetička istraživanja u novije su vrijeme dovela do nove podjele, koja kao najvišu kategoriju uvodi domen.

Danas carstva postoje još samo u domeni eukariota (živa bića sa staničnom jezgrom):
* protisti (*Protista*)
* gljive (*Fungi*) - pobliže u sistematici gljiva
* biljke (*Plantae*) - pobliže u sistematici biljnog carstva
* životinje (*Animalia*) - pobliže u sistematici životinjskog carstva

U zadnje vrijeme se vrlo heterogeno carstvo protista dijeli dalje na tri carstva:
* Archaezoa (jednostanični organizmi bez mitohondrija i Golgijevog aparata) s trihozoama, metamonadama, trihomonadama i mikrosporidama;
* Protozoa (jednostanični organizmi bez kolagenskih ili hitinskih staničnih stijenki) s flagelatima, ciliatima, amebama i sporozoama;
* Chromista (jednostanični organizmi koji tvore kolonije ili alge koje imaju plastide koji imaju boju) s dijatomima, smeđim i crvenim algama.
Panorama (BBC)

***Panorama*** je britanski informativni TV-magazin, odnosno dokumentarna TV-serija koji se kontinuirano emitira na BBC-jevom kanalu BBC One od 1953. godine. Zbog toga se smatra jednom od najstarijih i najdugovječnijih TV-emisija takvog tipa.

Zbog objektivnosti i visokih profesionalnih standarda postala je uzor mnogim emisijama sličnog žanra po svijetu. Među brojnim emisijama se po gledanosti ističe ona u kojoj je princeza Diana godine 1995. dala intervju voditelju Martinu Bashiru i iznijela podatke o svom intimnom životu.

## Vanjske veze
* Panorama official website
* Encyclopedia of Television 
* BBC News: ''Panorama'' returns to prime-time TV
;"Scientology and Me"
* Scientology and Me: transkript, *Panorama*, BBC
* Panorama Exposed ; "Kontra-dokumentarac" koji je napravila Crkva scijentologije
Porodica (taksonomija)

**Porodica** (lat. *Familia*) u biološkoj klasifikaciji označava jednu od hijerarhijskih razina, a može biti kategorija (rang) ili svojta (takson).

Na hijerarhijskoj ljestvici biologije, porodica se nalazi između dvije glavne razine, reda i roda. Neposredno iznad porodice može stajati **natporodica** (lat. *Superfamilia*), a ispod nje **potporodica** (lat. *Subfamilia*).

U zoologiji postoji konvencija da znanstveni nazivi porodica završavaju na *-idae* (primjer mačke, *[[Felidae]]*).

Za razliku od zoologije, u botanici imena porodica završavaju na *-aceae* (primjer *[[Fagaceae]]*). Imena porodica često se izvode iz imena naročito poznatog roda te porodice (primjer *[[Liliaceae]]*), ali i iz morfoloških osobitosti određene porodice.
Rod (taksonomija)

**Rod** je hijerarhijska stepenica u sistematici biologije.

Rod sadrži jednu ili više vrsta. Sve vrste unutar istog roda imaju uvijek dvodijelno ime, pri čemu prvi dio proizlazi iz naziva roda, dok je drugi dio opis same vrste, najčešće pridjev. Tako porodica dupina ima između ostaloga i rod *Tursiops*, unutar kojeg je vrsta *Tursiops truncatus*, veliki dupin ili u Jadranu nazvan i dobri dupin. Ovakvo dvodijelno imenovanje zasnovao je Carl von Linné kad ga je uveo u svom djelu *Systema Naturae* iz 1735. 

Ako jedan rod sadrži samo jednu vrstu, takav se rod naziva monotipičnim. Rodovi se svrstavaju u porodice.

## Strukturiranje roda
Ako jedan rod sadrži veći broj vrsta koje se mogu razvrstati prema različitim kriterijima, na raspolaganju su slijedeće razine razvrstavanja:
* Podrod
* Odjeljak
* Pododjeljak
* Serija
* Podserija

Pri tome, biolozi procjenjuju koja se razina čini primjerenom. Značajne razlike u pravilu se izražavaju kroz podrod. Pri tome se kod neznatnih varijacija češće koristi odjeljak. Nema propisa o tome kako treba koristiti neku određenu razinu. Ali pododjeljak se koristi samo, ako je odjeljak već iskorišten. Isto vrijedi i za podseriju i seriju.
Monotipski takson

**Monotipičnost** je stručni izraz u biologiji, koji se koristi kad se unutar jedne grupe (taksona) u biološkoj sistematici nalazi samo jedna vrsta. Ako jedna porodica ima samo jedan rod, tada je analogno monotipičnosti, riječ o **monogeneričnosti**.

Hijerarhijske razine uvode se u taksonomiju biologije (rod ili porodica) u pravilu, da bi se organizirala grupa organizama, koji imaju neke zajedničke osobine. Vrste koje su vrlo posebne, svrstavaju se često u zasebne rodove, porodice ili čak i više takse. Takve grupe se zato nazivaju **monotipičnim**, da se naglasi njihova posebnost. Najviši monotipični takson čini placozoa, koja je sama jedan phylum, s jednom jedinom vrstom, *[[Trichoplax adhaerens]]*. 

U zoologiji, jedan primjer monotipičnosti je rod *[[Tarsius]]*, koji je monotipičan unutar porodice *[[Tarsiidae]]* (koja je opet monogenerična unutar grupe Tarsiiformes).

Monotipične grupe su u odnosu na zaštitu vrsta vrlo značajne. Izumiranje jedne takve vrste, koja nema bližih srodnika predstavlja posebno značajan gubitak.

U monotipične rodove ubrajaju se, na primjer, ginko, norna i čudnovati kljunaš.
Bifobija

**Bifobija** je iracionalan strah, mržnja, predrasude ili diskriminacija prema osobama biseksualne orijentacije i uključujući osobe koje su tako percipirane.

Bifobija je veoma česta unutar gej i lezbijske zajednice koje biseksualne osobe vrlo često isključuju. 

Najčešće predrasude oko bifobije jesu da se radi o "promiskuitetnim", poligamnim osobama, te također o osobama koje zapravo nisu prihvatile svoj "gej" ili "lezbijski" identitet, ili pak da se radi o "zbunjenim heteroseksualnim osobama koje imaju fazu". Vrlo česta predrasuda je da biseksualne osobe varaju svoje partnere ili partnerice, te da su sklone izvanbračnim aferama.

## Vidi dalje

* Heterofobija
* Homofobija
* Transfobija
Simiiformes

**Simiiformes** (lat. *simia* = majmun), ili **viši primati**, je infrared podreda *[[Haplorrhini]]*, koji obuhvaća majmune Starog svijeta i majmune Novog svijeta.

## Sistematika
*Simiiformes*, ponekad i samo simiani, su se tijekom evolucije podijelili prvo na dvije skupine, majmune Novog svijeta i sve one koji su nakon razdvajanja kontinentalnih ploča prije oko 40 milijuna godina ostali na području starog svijeta, danas obuhvaćene paredom *[[Catarrhini]]*. Zatim se, prije oko 25 milijuna godina, ovaj pared ponovo podijelio na majmune Starog svijeta ili repate majmune i *[[Hominoidea]]* ili čovjekolike majmune. Ranije sistematike su sve primate dijelili na dvije skupine, "Prosimii" (u koju su bili svrstani strepsirhini i avetnjaci), dok su simiani bili nazivani "**Antropoidea**".

* **RED [[primates|PRIMATI]]**
** Podred Strepsirrhini
** Podred Haplorrhini: avetnjaci, majmuni i čovjekoliko majmuni
*** Infrared Tarsiiformes
*** **Infrared Simiiformes**
**** Pared Platyrrhini: majmuni Novog svijeta 
***** Porodica Cebidae: marmozeti, tamarini, capucini i vjeveričji majmuni 
***** Porodica Aotidae: noćni majmuni
***** Porodica Pitheciidae: titiji, sakiji i uakariji 
***** Porodica Atelidae: urlikavci, hvataši i vunasti majmuni 
**** Pared Catarrhini
***** Natporodica Cercopithecoidea
****** Porodica Cercopithecidae: majmuni starog svijeta
***** Natporodica Hominoidea
****** Porodica Hylobatidae: giboni 
****** Porodica Hominidae: veliki čovjekoliki majmuni ( i ljudi)

## Izvori

## Vanjske veze
* SIMIIFORMES 
* BioMed Central Full text Gene conversion and purifying selection of a placenta-specific ERV-V envelope gene during simian evolution
* ADW Simiiformes Classification
* Taxonomy browser (Simiiformes)
* Late middle Eocene epoch of Libya yields earliest known radiation of African anthropoids
* Mouse-Sized Primates Shed Light on Human Origins
Rep

**Rep** (lat. *cauda*, grčki *ourá*) je stražnji završetak kralježnice u koji se ne pruža trbušna šupljina i u kojem nema unutrašnjih organa. U njemu se nalaze mišići i tetive a prekriven je kožom na kojoj može biti krzno, ljuska (kod nekih riba *krljušt*), a može biti cijelom dužinom ili djelomično gol. Kod nekih kralježnjaka sastoji se od mnogo međusobno povezanih kralježaka koji su zbog mišića vrlo pokretljivi (npr. rep za hvatanje kod mnogih majmuna), kod drugih je kratak i patrljast, a kod nekih može biti širok i spljošten (dabrovi, kitovi), dok ga neki uopće nemaju (žabe, ljudi). Kod nekih ljudi postoji repuljak kao atavizam. 

Mačke koriste rep kako za održavanje ravoteže, tako i za međusobno sporazumijevanje (govor tijela).

**Rep** takođe može biti žanr muzike.Postoje mnogo repera na balkanskoj sceni:Ajs negrutin,Rasta,Devito,Klinac Đorđe,Jala Brat,Buba Coreli,Voyage,Relja Popović...

Postoje i mnogo repera i muzičara koji su mali ali imaju mnogo potencijala.

To su:Pinky,Strahinja Kotlaja,Krtina, Šalabajzer(**Melek**).